चोरी कर कार में एलईडी रख रहे थे, युवक ने देखा तो फाटक पर कार छोड़ भागे
जालंधर|गुरु नानकपुरामार्केट स्थित संदीप इंटरप्राइजेज में बुधवार रात को चोरी कर 11 एलईडी लेकर जा रहे चोर फाटक बंद होने के कारण कार छोड़ भाग निकले। पुलिस ने मारुति कार कब्जे में लेकर एलईडी बरामद कर ली। कार का नंबर आदमपुर का है। चौकी सूर्या इन्क्लेव के इंचार्ज सतनाम सिंह का कहना है कि तड़के करीब साढ़े तीन बजे गुरु नानकपुरा के युवक रिश्तेदार को जालंधर कैंट स्टेशन छोड़ने जा रहा था। तभी उसने देखा कि दुकान से चोर सामान मारुति कार में लेकर जा रहे थे। शोर मचाया तो उन्होंने कार दौड़ा ली, लेकिन इतने में गुरु नानकपुरा रेलवे फाटक बंद हो गया। जिस पर चोर पैदल ही भाग निकले। सूचना पर पुलिस मौके पर पहुंची। सतनाम सिंह ने बताया कि पुलिस गैंग को ट्रेस कर रही है। वहीं युवक का नाम सार्वजनिक नहीं किया जा रहा, लेकिन उसने पुलिस की मदद की है तो उसे सम्मान दिलवाया जाएगा। थाना रामामंडी की पुलिस ने संदीप सिंह की शिकायत पर केस दर्ज किया है।
hin_Deva hin_Deva